
NARVA LINNAVALITSUS

K O R R A L D U S

Narva
__.11.2021. a nr _____ - k

Uusküla tn 15a asuva maa-ala osa tasuta kasutusse andmine 
(Narva linn, Uusküla tn 15 korteriühistu)

1. ASJAOLUD JA MENETLUSE KÄIK
Narva Linnavalitsuse Linnamajandusametile laekus Narva linn, Uusküla tn 15 korteriühistult, registrikood 80038689, taotlus, milles korteriühistu palub eraldada tasuta kasutusse Narvas Uusküla tn 15A asuva maa-ala osa üldpindalaga 270 m2 majaelanikele parkimiskohtade korraldamise eesmärgil.
Parkimisplatsi rajamistöid korraldab Narva linn, Uusküla tn 15 korteriühistu ise ja omal kulul. 

Taotlust arutati Narva Linnavalitsuse linnavarakomisjoni 27.-29.10.2021e-keskonnas toimunud koosolekul (protokoll nr 16 punktid 1.1, 1.2) otsustati:
„1.1 Rahuldada Uusküla tn 15 korteriühistu, registrikood 80038689, taotlus, milles korteriühistu palub eraldada tasuta kasutusse Narvas Uusküla tn 15A asuva maa-ala osa üldpindalaga 270 m2 majaelanikele parkimiskohtade korraldamise eesmärgil, tingimusel haljasalal asendada likvideeritavad puud uutega.

1.2 Narva Linnavalitsuse Linnamajandusametil esitada punktis 1.1 nimetatud otsus Narva Linnavalitsuse istungile korralduse vastuvõtmiseks.“
2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 
3. OTSUS

3.1.
Anda Narva linn, Uusküla tn 15 korteriühistu, registrikood 80038689, avalikku enampakkumist korraldamata määramata ajaks tasuta kasutusse Narvas Uusküla tn 15a asuva maa-ala osa üldpindalaga 270 m2 vastavalt asukohaskeemile (Lisa) maja elanikele parkimiskohtade korraldamise eesmärgil, tingimusel haljasalal asendada likvideeritavad puud uutega.

3.2.
Narva Linnavalitsuse Linnamajandusametil sõlmida Narva linn, Uusküla tn 15 korteriühistuga punktis 3.1. nimetatud maa-ala osa tasuta kasutusleping.
4. RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Narva linn, Uusküla tn 15 korteriühistule. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

